**Gregory van der Wiel**|  |
| Asmeniniai duomenys |
| Gimimo data | 1988 m. vasario 3 d. (36 metai) |
| Gimimo vieta | Amsterdamas, Nyderlandai |
| Ūgis | 1,81 m |
| Svoris | 68 kg |
| Pravardė | VDW |
| Klubai |
| Dabar žaidžia | Amsterdamo „Ajax" |
| **Numeris** | 2 |
| **Pozicija** | Gynėjas |
| Profesionalūs klubai\* |
| nuo 2006 | Amsterdamo „Ajax" | 76 (8) |
| Nacionalinė komanda\*\* |
| nuo 2009 | Nyderlandai Nyderlandai | 35 (0) |
| \* Skaičiuojama tik pasirodymai ir įvarčiai vietinėje lygoje Duomenys 2010 05 12.
\*\* Nacionalinės komandos pasirodymų irįvarčių duomenys 2012. |

**Gregoris van der Vylas** (ol. *Gregory van der Wiel*; g. 1988 m. vasario 3 d.) – profesionalus futbolininkas, Nyderlandų rinktinės ir Amsterdamo „Ajax" klubo gynėjas. Išugdytas garsiojoje Amsterdamo „Ajax" klubo akademijoje, G. van der Wielas žaidžia dešiniojo krašto gynėjo pozicijoje ir yra žinomas dėl nuolatinių prisijungimų prie komandos atakų savame krašte ir greitų spurtų su kamuoliu.

Klubinė karjera
---------------

G. van der Wielas debiutavo Amsterdamo „Ajax" sudėtyje 2007 m. kovo 11 d. būdamas 19 metų amžiaus, mače su Endšedės „Twente". 2007–2008 m. sezone jis žaidė Nyderlandų futbolo supertaurės varžybose su Eindhoveno PSV, kurias „Ajax" laimėjo 1:0, ir taip iškovojo pirmąjį nugalėtojo titulą savo profesionalioje karjeroje. Visgi pirmuosius porą sezonų gynėjas neįsitvirtino pagrindinėje sudėtyje ir komandoje atliko epizodinį vaidmenį.

Situacija pasikeitė 2008–2009 m. sezone. Į „Ajax" atėjęs naujas treneris Marco van Bastenas pakeitė G. van der Wielo poziciją aikštėje iš centro gynėjo į dešiniojo krašto gynėją ir šioje pozicijoje G. van der Wielas netruko atsiskleisti ir tapo tvirtu pagrindinės „Ajax" sudėties žaidėju. 2009 m. kovo 1 d. jis įmušė savo pirmąjį įvartį Olandijos čempionate į Utrechto FC vartus. Tame pačiame sezone G. van der Wielas debiutavo Nyderlandų futbolo rinktinėje ir sezono pabaigoje buvo apdovanotas „Ajax" klubo Metų talento apdovanojimu.

Žaidėjas tęsė savo puikų pasirodymą ir sekančiame 2009–2010 m. sezone, treniruojamas Martino Jolo. Viso sezono metu jis buvo „Ajax" ramstis gynyboje ir nuolat prisijungdavo prie komandos atakų. Iš viso per sezoną jis Olandijos čempionate sužaidė visas 34 rungtynes ir pelnė 6 įvarčius, taip pat ženkliai prisidėjo prie „Ajax" sėkmės Nyderlandų futbolo taurės turnyre. Už puikius pasirodymus sezono pabaigoje jam atiteko prestižinis Johano Cruijffo Apdovanojimas, kuris kasmet yra skiriamas geriausiam jaunam Nyderlandų futbolininkui.

Gregory van der Wiel

Karjera nacionalinėje rinktinėje
--------------------------------

G. van der Wielas atstovavo Nyderlandų rinktinei U-21 lygmenyje. Nyderlandų vyrų futbolo rinktinėje jis debiutavo 2009 m. vasario 11 d. draugiškame mače su Tunisu, kuomet, pakilęs nuo atsarginių suolelio, pakeitė Johną Heitingą. Per atrankos į 2010 m. pasaulio futbolo čempionatą Pietų Afrikoje ciklą G. van der Wielas iškovojo sau vietą pagrindinėje komandos sudėtyje. Jis pateko į galutinę komandos sudėtį, Pietų Afrikos stadionuose sužaidė 5 pasaulio čempionato rungtynes ir su komandos draugais iškovojo pasaulio vicečempiono titulą.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Pietų Afrika 2010 | 2 vieta | 5 | 0 | 3 | 0 | 0 |
| **Žemyno čempionatai** |
| Lenkija-Ukraina 2012 | I etapas | 3 | 0 | 0 | 0 | 0 |

Iškovoti titulai
----------------

### Amsterdamo „Ajax"

* Nyderlandų futbolo taurė: 2009–10
* Nyderlandų futbolo supertaurė: 2007

Nuorodos
--------

* Žaidėjo profilis soccerway.com

1. ↑  Gregory van der Wiel profilis svetainėje National-Football-Teams.com